
Nyírkarász Községi Önkormányzat Képviselő-testületének 2026. július 30. napján (csütörtök) 08.00 órakor tartott soron kívüli rendkívüli nyílt ülése 

a.) jegyzőkönyve: I/213-10/2026.

b.) tárgysorozata,-

c.) határozata: 42- 43/2026.

T Á R G Y S O R O Z A T 
Előterjesztés napirendi pontok elfogadásáról

Előadó: Varga Tiborné polgármester
1.)
Előterjesztés a társadalmi megbízatású alpolgármesterek költségtérítésének jogszabályi változás miatti megszüntetéséről 
Előadó: Varga Tiborné polgármester

Nyírkarász, 2026.július 30.














    






    Varga Tiborné








                  polgármester

J E G Y Z Ő K Ö N Y V

Készült: Nyírkarász Községi Önkormányzat Képviselő-testületének 2026. július 30. napján (csütörtök) 08.00 órakor tartott soron kívüli nyílt üléséről

Helye: Polgármesteri Hivatal – Tanácskozó Terem- 4544 Nyírkarász, Fő út 21.
J E L E N – V A N N A K

Varga Tiborné polgármester, Ragány Ferenc, Király Nóra, Riba László, Szabó Imre önkormányzati képviselők

Tanácskozási joggal: Matyi Andrásné jegyző

Jegyzőkönyvvezető: Matyi Andrásné jegyző
Szalmási József, Szilvási Norbert önkormányzati képviselő igazoltan van távol.

Varga Tiborné polgármester köszönti a jelenlévőket, a határozatképesség megállapítása után az ülést megnyitja. Módosító javaslat, újabb napirendi pont felvételére javaslat nincsen.
Ezt követően Varga Tiborné kéri a napirendi pontok elfogadását.
A Képviselő-testület 5 igen szavazattal, ellenszavazat és tartózkodás nélkül, elfogadja az alábbi napirendi pontokat:
NYÍRKARÁSZ KÖZSÉGI ÖNKORMÁNYZAT
 KÉPVISELŐ-TESTÜLETÉNEK
42/2026.(VII.30.)
h a t á r o z a t a
a napirendi pontok elfogadásáról
A Képviselő-testület elfogadja a következő napirendet:
1.)
Előterjesztés a társadalmi megbízatású alpolgármesterek költségtérítésének jogszabályi változás miatti megszüntetéséről
Előadó: Varga Tiborné polgármester
Tárgy (1tsp.) Előterjesztés a társadalmi megbízatású alpolgármesterek költségtérítésének jogszabályi változás miatti megszüntetéséről 
Előadó: Varga Tiborné polgármester

Varga Tiborné polgármester előadja, hogy Magyarország helyi önkormányzatairól szóló 2011. évi CLXXXIX. törvény 71. § (6) bekezdését és 80. § (3) bekezdését az Országgyűlés hatályon kívül helyezte.  A módosított rendelkezések alapján a polgármesterek és az alpolgármesterek illetményének, illetve tiszteletdíjának alapja a 2024. évi nemzetgazdasági havi átlagkereset marad, vagyis az illetmények és tiszteletdíjak „befagyasztásra" kerültek, egyidejűleg a jogszabály a költségtérítésre való jogosultságot is megszüntette. Ennek következtében a mi esetünkben a polgármestert, és a társadalmi megbízatású alpolgármestereket 2026. július 1-jétől havi átalány-költségtérítés nem illeti meg.
Megköszöni a két alpolgármester munkáját. Mint ismert Ragány Ferenc alpolgármester a tiszteletdíjáról lemondott, a költségtérítésének folyósítását a Nyírkarász Községért Közalapítvány számlájára rendelte el. Így ennek további folyósítása is megszűnik. Azt tudni kell, hogy az alpolgármesterek tiszteletdíját nem fedezi a központi költségvetés, a polgármester illetményét ellenben lefinanszírozza. Elmondja, hogy a továbbiakban sem támogatja és nem engedélyezi az indokolatlan kiadásokat, viszont havi reprezentációs keretre várhatóan fog tenni javaslatot. A köztisztviselői törvény módosítása alapján 2025. december 23.-ai hatállyal a polgármester illetményét, tiszteletdíját a jegyző állapítja meg, aki erről intézkedett, így tájékoztatja a Képviselő-testületet a saját költségtérítése 2026. július 1 napjával való megszüntetéséről is. 
Több hozzászólás nincs, polgármester kéri a szavazást.

A Képviselőtestület 5 igen szavazattal, ellenszavazat és tartózkodás nélkül a következő határozatot hozza:
NYÍRKARÁSZ KÖZSÉGI ÖNKORMÁNYZAT

KÉPVISELŐ-TESTÜLETÉNEK

43/2026. (VII.30.) 
h a t á r o z a t a
társadalmi megbízatású alpolgármesterek költségtérítésének jogszabályi változás miatti megszüntetéséről
Nyírkarász Községi Önkormányzat Képviselő-testülete 

1.)  a Magyarország helyi önkormányzatiról szóló 2011. évi CLXXXIX. törvény 80. § (3) bekezdés hatályon kívül helyezésére való hivatkozással úgy dönt, hogy Ragány Ferenc és Szilvási Norbert Tamás társadalmi megbízatású alpolgármesterek részére 2026. július 1. napjától nem állapít meg költségtérítést.
2.)  felkéri a jegyzőt a szükséges adminisztratív intézkedések megtételére, a Magyar Államkincstár bérszámfejtési rendszerében a szükséges módosítások haladéktalan átvezetésére.
Felelős: jegyző 

Határidő: azonnal

A továbbiakban a polgármester tájékoztatja a jelenlévőket, hogy a kisvárdai Foglalkoztatási Osztály ellenőrzést tartott a közfoglalkoztatási program vonatkozásában. Vannak apró hiányosságok, de kiemelésre került a kis mezőgazdaságunk, az ellenőrök elmondták, a környéken nincsen ilyen gyönyörűen rendbetartott és irányított gazdaság.
Elmondja továbbá, hogy fizetési felszólítás érkezett Molnár Béla vállalkozó ügyvédjétől, ezt nem tudja elfogadni, nincsenek szállítólevelek, a számla önkormányzati példányán nincsen Szalmási aláírása, a vállalkozó példányáén szerepel. Lehetett volna egyezkedni, ehelyett ügyvédi felszólítást küld, menjen nyugodtan bíróságra. A következő önkormányzati szervezeti és működési szabályzat módosításával javasolni fogja a soron kívüli ülések délelőtti megtartását.
Szabó Imre önkormányzati képviselő az önazonossági rendelet megalkotásának lehetőségét vetette fel, mellyel a képviselő-testület egyetértett.
Varga Tiborné polgármester kéri a jegyzőkönyv lezárását, mivel több napirendi pont nem volt, az ülést bezárja.
K.M.F.
                 Varga Tiborné




     Matyi Andrásné 

      polgármester





jegyző
